  Туспуктэм: Майя Бывальцева Майя Бывальцева Та арня шорын Удмуртиын куазь пӧсь возиськоз, отӥяз нош ик салкым кариськоз. Со сярысь улосвыл Гидрометцентрлэн пресс-службаез ивортӥз. Вирнуналэ потон уе 13 градусозь шуныт луоз, нуназе температура +29 градусозь ӝутскоз. Уз зоры. 16-тӥ инвожое, покчиарняе, элькунысь тросаз ёросъёсын дырын-дырын зороз, интыосын гудыръялоз. Уйин +12…+17, нуназе +22…+27 градус возиськоз. 15-тӥ но 16-тӥ инвожое уйин но ӵукна интыосын бус вӧлскыны быгатоз. 17-тӥ инвожое, удмуртарняе, температура лэзькыны кутскоз. Нуназе 20-25 градуслэсь шуныт уз луы. Дырын-дырын зороз, гудыръялоз. Гудыръяса зорон вакытэ тӧл кужмоялоз. Нырысь-валысь чакланъёсъя, шутэтскон нуналъёсы эшшо салкымгес карискьоз: уйин +8…+13, нуназе +18…+23 градус возиськоз. Тегъёс: Ижкар куазь гужем Гидрометцентр Удмуртия  